བྱེད་ཆ་མཐུན་ཡིན་པར་ཐལ།འདོད་པའི་ཕྱིར།འདོད་ན།སྲིད་རྩེའི་དངོས་གཞི་སྙོགས་འཇུག་གནས་པ་ཆ་མཐུན་མ་ཡིན་པར་ཐལ།འདོད་པའི་ཕྱིར།དེ་ལ་ཁོ་ན་རེ།བྱང་སེམས་སྦྱོར་ལམ་པའི་རྒྱུད་ཀྱི་རང་གི་འཇུག་ཐོགས་སུ་རང་སའི
དངོས་གཞི་སྙོམས་འཇུག་དག་པ་བ་འདྲེན་པར་བྱེད་པའི་བསམ་གཏན་དང་པོ་རི་སྙོམས་འཇུག་དག་པ་བ་ཆོས་ཅན།བསམ་གཏན་གྱི་དངོས་གཞི་སྙོམས་འཇུག་གནས་པ་ཆ་མཐུན་ཡིན་པར་ཐལ།རང་གི་འཇུག་ཐོགས་སུ་བསམ་གཏན་གྱི་སྙོམས
འཇུག་དག་པ་བ་གཞན་འདྲེན་པར་བྱེད་པའི་བསམ་གཏན་གྱི་སྙོམས་འཇུག་དག་པ་བ་ཡིན་པའི་ཕྱིར་ཏེ།ཆོས་ཅན་དེར་ཐལ།འདོད་ན།མ་ཡིན་པར་ཐལ།བསམ་གཏན་གྱི་དངོས་གཞི་སྙོམས་འཇུག་ངེས་འབྱེད་ཆ་མཐུན་ཡིན་པའི་ཕྱིར།བསམ
གཏན་གྱི་དངོས་གཞི་སྙོམས་འཇུག་ཡིན་པ་གང་ཞིག།ངེས་འབྱེད་ཆ་མཐུན་ཡིན་པའི་ཕྱིར་ན་མ་ཁྱབ་པོ།།སྙོམས་འཇུག་ཉོན་མོངས་ཅན་བཤད་པ་ལ།གང་ལས་ཉམས་པའི་གཞི་གང་གི་ཉམས་པའི་ཆོས།ཇི་ལྟར་ཉམས་པའི་ཚུལ།གང་གིས
སྙོམས་འཇུག་བཤད་པ་དང་བཞི་ལས།དང་པོ་གང་ལས་ཉམས་པའི་གཞི་ཡོད་དེ།བསམ་གཟུགས་ཀྱི་སྙོམས་འཇུག་དག་པ་བ་རྣམས་དེ་ཡིན་པའི་ཕྱིར།ཟག་མེད་རྣམས་དེ་ལྟར་མ་ཡིན་པའི་ཕྱིར།དང་པོ་བསམ་གཟུགས་ཀྱི་སྙོམས་འཇུག

དག་པ་བ་རྣམས།ཉམས་པའི་གཞི་ཡིན་ཏེ་སྲེད་པས་བླན་དང་བཅས་པས་བསམ་གཟུགས་རྣམས་ཀྱི་དངོས་གཞི་ལ་སྲེད་པ་སྐྱེ་བ་ཡོད་པའི་ཕྱིར་ཏེ།མཛོད་ལས།འཇིག་རྟེན་པ་ཡི་དགེ་བ་ནི།།དག་པ་དེ་ནི་དེས་མྱང་བྱ།།ཞེས
གསུངས་པའི་ཕྱིར།གཉིས་པ་གྲུབ་སྟེ།དེ་སྲེད་པའི་རླན་དང་བྲལ་བའི་ཕྱིར།གཉིས་པ་གང་གིས་ཉམས་པའི་ཆོས་ལ།ཁོ་ཆེ་བྱེ་བྲག་སྨྲ་བ་ན་རེ།བསམ་གཟུགས་ཀྱི་དངོས་གཞི་ལས་ཉམས་པར་བྱེད་པའི་ཉོན་མོངས་ཡིན་ན།སྲེད
པ་ཡིན་པས་ཁྱབ་སྟེ།བསམ་གཏན་གྱི་དངོས་གཞི་ལས་ཉམས་པར་བྱེད་པའི་ཉོན་མོངས་ཡིན་ན།གཟུགས་ཀྱི་སས་བསྡུས་ཀྱི་སྲེད་པ་ཡིན་དགོས།གཟུགས་མེད་ཀྱི་དངོས་གཞི་ལས་ཉམས་པར་བྱེད་པའི་ཉོན་མོངས་ཡི
།གཟུགས་མེད་ཀྱི་སས་བསྡུས་ཀྱི་སྲེད་པ་ཡིན་པས་ཁྱབ་པའི་ཕྱིར།དང་པོ་གྲུབ་སྟེ།བསམ་གཏན་གྱི་དངོས་གཞི་སྙོམས་འཇུག་རྒྱུད་ལྡན་གྱི་གང་ཟག་གིས་རང་རྒྱུད་ཀྱི་བསམ་གཏན་གྱི་དངོས་གཞི་སྙོམས་འཇུག་གི་བདེ
་ལ་རོ་མྱོང་གི་སྲེད་པའི་དབང་གིས་བསམ་གཏན་གྱི་དངོས་གཞི་ལས་ཉམས་པ་གང་ཞིག།དེའི་རྒྱུད་ལ་འདོད་པའི་སས་བསྡུས་ཀྱི་སྲེད་པ་མེད་པའི་ཕྱིར།རྟགས་གཉིས་པ་ལ་དེས་རིགས་འགྲེ་བ་ཡིན་པའི་ཕྱིར་ཏེ།དེ་སྐད་དུ་ཡང་།
མཛོད་ལས།རོ་མྱོང་མཚུངས་ལྡན་སྲེད་བཅས་སོ།།ཞེས་གསུངས་པའི་ཕྱིར།ཡང་ཉི་འོག་བྱེ་བྲག་སྨྲ་བ་ན་རེ།དེ་མི་འཐད་དེ།དེ་ལ་ལུང་མ་བསྟན་གྱི་སྲེད་པ་ལོག་ལྟ་ང་རྒྱལ་ཉོན་མོངས་ཅན་མ་རིག་པ་རྣམས་སུ་ཡོད་པའི་ཕྱིར།

མཛོད་ལས།རྩབ་བཞི་ཞེས་ཉི་འོག་པ།།དེ་དག་སྲེད་ལྟ་ང་རྒྱལ་རྨོངས།།ཞེས་གསུངས་པའི་ཕྱིར།ཞེས་ཟེར།དེ་ལ་ཀུན་བཏུས་པའི་གསུངས་ན་རེ།དེ་འདྲ་བའི་ཉོན་མོངས་ལ་སྲེད་པས་མ་ཁྱབ་པར་ཐལ།དེ་ལ་སྒྲིབ
པ་ལུང་མ་བསྟན་དུ་གྱུར་པའི་སྲེད་པ་ལོག་ལྟ་ང་རྒྱལ་ཉོན་མོངས་ཅན་གྱི་མ་རིག་པ་བཞི་རྣམས་སུ་ཡོད་པའི་ཕྱིར་ཏེ།ཀུན་བཏུས་ལས།ཉོན་མོངས་པ་གང་ཞེ་ན།ལུང་དུ་མ་བསྟན་པའི་རྩ་བ་བཞི་པོ་སྲེད་པ་དང་།ལྟ་བ་དང་།ང་རྒྱལ་དང་།
མ་རིག་པ་སྟེ།ཞེས་གསུངས་པའི་གསུམ་པ་ཇི་ལྟར་ཉམས་པའི་ཚུལ་ལ།ཁ་ཅིག།བསམ་གཏན་གྱི་དངོས་གཞི་སྙོམས་འཇུག་རྒྱུད་ལྡན་གྱི་གང་ཟག་དེས་རང་རྒུད་ཀྱི་བསམ་གཏན་གྱི་དངོས་གཞི་སྙོམས་འཇུག་གི་བདེ་བ་ལ་རོ་མྱོང་གི་སྲེད་པ
དང་པོར་སྐྱེས་པ་དེའི་དབང་གིས་སྙོམས་འཇུག་དེ་ལས་ཉམས་པར་བྱས་པའི་སྙོམས་འཇུག་དེ།རང་དང་མཚུངས་ལྡན་དུ་བྱས་པ་དེ་སྲིད་སས་སྙོམས་འཇུག་ལས་ཉམས་པར་བྱས་པའི་ཚུལ་དང་།ཡང་དེ་རྒྱུད་ལྡན་གྱི་གང་ཟག་གིས་རང
རྒྱུད་ཀྱི་དེ་ལ་བརྟེན་ནས་ཚེ་རབས་སྔ་ཕྱི་བར་གསུམ་དྲན་པ་ལ་བརྟེན་ནས་བདག་ཚེ་རབས་སྔ་ཕྱི་བར་གསུམ་དུ་ཡོད་པའི་རྟག་པའོ་སྙམ་པའི་ལོག་རྟོག་སྐྱེས་པའི་དབང་གིས་རང་རྒྱུད་ཀྱི་སྙོམས་འཇུག་དེ་ལས་ཉམས་པའི་སྙོམས་འཇུག
་རང་དང་མཚུངས་ལྡན་དུ་བྱས་པ་དེ།ལྟ་བ་དེས་དེ་ཉམས་པའི་ཚུལ་དང་།ཡང་དེས།བདག་ནི་འདི་ལྟ་བུ་ཐོབ།གཞན་གྱི་ནི་མ་ཐོག་སྙམ་པའི་ང་རྒྱལ་གྱི་དབང་གིས་སྙོམས་འཇུག་ད་ཉམས་པར་བྱས་པའི་སྙོམས་འཇུག་དེ་རང་དང

མཚུངས་ལྡན་དུ་བྱས་པ་དེ།ང་རྒྱལ་གྱིས་དེ་ཉམས་པའི་ཚུལ་དང་།ཡང་གང་ཟག་དེས་རང་རྒྱུད་ཀྱི་དེ་ཐར་ལམ་ཡིན་ནམ་མིན་ཐེ་ཚོམ་སྐྱེས་པའི་དབང་གིས་སྙོམས་འཇུག་དེ།ལས་ཉམས་པར་བྱས་པའི་སྙོམས་འཇུག་དེ་རང་དང་མཚུངས།།
ལྡན་དུ་བྱས་པ་དེ།ཐེ་ཚོམ་གྱིས་དེ་ཉམས་པར་བྱས་པའི་དོན་ཡིན།ཞེས་ཟེར།འོ་ན།དེ་འདྲ་བའི་གང་ཟག་གི་རྒྱུད་ལ་དང་པོར་བསམ་གཏན་གྱི་དངོས་གཞི་སྙོམས་འཇུག་དག་པ་བ་དེ་སྐྱེས།ཕྱིས་སྲེད་པ་དེས།བསམ་གཏན་གྱི་དངོས
གཞི་སྙོམས་འཇུག་དག་པ་པ་དེ།རང་དང་མཚུངས་ལྡན་དུ་བྱས་པ་དེ་མི་འཐད་པར་ཐལ།བསམ་གཏན་གྱི་དངོས་གཞི་སྙོམས་འཇུག་དག་པ་བ་དེ་ལ།སྲེད་པའི་སྲེད་པ་ཐོག་མར་སྐྱེས་ནས།ཕྱིས་སྲེད་པར་ཉོན་མོངས་ཅན་དུ་བྱས་པའི
ཡང་མི་འཐད།དེ་འདྲ་བའི་སྲེད་པ་དེ།དེ་འདྲ་བའི་སྙོམས་འཇུག་དག་པ་བ་དང་།མཚུངས་ལྡན་ཡིན་པ་མི་འཐད་པའི་ཕྱིར།དང་པོ་དེར་ཐལ།དེ་འདྲ་བའི་སྲེད་པ་སྐྱེས་མ་ཐ་ག་ནས་དེ་འདྲ་བའི་དངོས་གཞི་སྙོམས་འཇུག་ལས་ཉམས
པར་འབྱུང་བ་ཡིན་པའི་ཕྱིར་ཏེ།དེ་འདྲ་བའི་སྲེད་པ་དང་དེ་འདྲ་བའི་དངོས་གཞི་སྙོམས་འཇུག་དག་པ་བ་གཉིས་གང་ཟག་གི་རྒྱུད་ལ་མངོན་གྱུར་དུ་གཅིག་ཅར་དུ་འབྱུང་བ་མི་སྲིད་པའི་ཕྱིར་ཏེ།གང་ཟག་གཅིག་གི་རྒྱུད་ལ་བདག་མེད་རྟོགས་པའི
ཤཤེས་རབ་དང་བདག་འཛིན་གཉིས་མངོན་གྱུར་དུ་གཅིག་ཅར་དུ་འབྱུང་བ་སྲིད་པའི་ཕྱིར་ཏེ།རྣམ་འགྲེལ་ལས།རྟོག་གཉིས་གཅིག་ཅར་སྐྱེ་བ་མེད།ཅེས་གསུངས་པའི་ཕྱིར།གཉིས་པ་གྲུབ་སྟེ།སམ་གཏན་གྱི་དངོས་གཞི་སྙོམས

འཇུག་དག་པ་བ་ལ་སྲེད་པའི་སྲེད་པར།རང་དུས་སུ་བསམ་གཏན་གྱི་དངོས་གཞི་སྙོམས་འཇུག་དག་པ་བ་དང་མཚུངས་ལྡན་ཡིན་པ་ཡང་མི་འཐད།ཕྱིས་དེ་དང་མཚུངས་ལྡན་དུ་ག་ནས་འགྱུར་པ་ཡང་མི་འཐད་པའི་ཕྱིར།
དང་པོ་དེར་ཐལ།སྲེད་པ་དང་མཚུབས་ལྡན་དུ་གྱུར་པའི་དངོས་གཞི་སྙོམས་འཇུག་མེད་པའི་ཕྱིར།དེར་ཐལ།དེ་འདྲ་བའི་སེམས་མེད་པའི་ཕྱིར་ཏེ།ཉོན་མོངས་དང་མཚུངས་ལྡན་གྱི་དགེ་སེམས་མེད་པའི་ཕྱིར།གཉིས་པ་གྲུབ་སྟེ།
དེ་འདྲ་བའི་སྲེད་པ་དེ་སྙོམས་འཇུག་དག་པ་བར་གྱུར་བ་མི་སྲིད་པའི་ཕྱིར་ཏེ།ཉོན་མོངས་སྙོམས་འཇུག་ཏུ་གྱུར་བ་མི་སྲིད་པའི་ཕྱིར་ཏེ།སྒྲིབ་པ་ལམ་དུ་གྱུར་བ་མི་སྲིད་པའི་ཕྱིར།ཁ་ཅིག།བསམ་གཏན་གྱི་དངོས་གཞི་སྙོམས་འཇུག
ཉོན་མོངས་ཅན་དེ་བསམ་གཏན་གྱི་སྙོམས་འཇུག་ཡིན་ཟེར་ན།འོ་ན།སྙོམས་འཇུག་ཉོན་མོངས་ཅན་དུ་གྱུར་པའི་གཙོ་སེམས་དེ་དེ་ཡིན་པར་ཐལ།དམ་བཅའ་འཐད་པའི་ཕྱིར།འདོད་ན།དེ་ཆོས་ཅན།ཁྱོད་དགེ་སེམས་རྩེ་གཅིག་པ་ཡིན
པར་ཐལ།ཆོས་ཅན་དེའི་ཕྱིར།ཁྱབ་སྟེ།མཛོད་ལས།སྙོམས་འཇུག་དགེ་བརྩེ་གཅིག་པ།ཞེས་གསུངས་པའི་ཕྱིར།འདོད་ན།མ་ཡིན་པར་ཐལ།ལུང་མ་བསྟན་ཡིན་པའི་ཕྱིར་ཏེ།སྒྲིབ་པ་ལུང་མ་བསྟན་ཡིན་པའི་ཕྱིར་ཏེ།དེར་ཐལ།
བསམ་གཏན་གྱི་སྙོམས་འཇུག་ལས་ཉམས་བྱེད་ཀྱི་ཆོས་བཞི་པོ་དེ་དེ་ཡིན་པའི་ཕྱིར་ཏེ།ཀུན་བཏུས་ལས།ལུང་དུ་མ་བསྟན་པའི་རྩ་བ་བཞི་པོ་ཞེས་གསུངས་པའི་ཕྱིར།གཞན་ཡང་།སྙོམས་འཇུག་ཉོན་མོངས་ཅན་ཆོས་ཅན།

ཁྱོད་བསམ་གཏན་གྱི་དངོས་གཞ་སྙམས་འཇུག་མ་ཡིན་པར་ཐལ།བསམ་གཏན་གྱི་དངོས་གཞི་སྙོམས་འཇུག་དེ།འདོད་པ་ལ་ཆགས་པ་དང་བྲལ་བའི་རྣམ་པ་ཅན་ཡིན་པ་གང་ཞིག།ཁྱོད་དེ་ལས་འཛིན་སྟངས་ལོག་པར་ཞུགས་པ
སྟེ་འདོད་ཉོན་ལ་ཆགས་ཤིང་སྲེད་པའི་རྣམ་པ་ཡིན་པས་འདོད་ཉོན་ལ་ཆགས་པ་དང་བྲལ་བའི་བསམ་གཏན་གྱི་སྙོམས་འཇུག་ཏུ་འདོད་ན་ཧ་ཅང་ཐལ་བ་ཡིན་པའི་ཕྱིར།བྱས་པ་ལ་ཁོ་ན་རེ།དེ་ཆོས་ཅན།ཁྱོད་ལ་བསམ་གཏན་གྱི་དངོས
གགཞི་སྙོམས་འཇུག་གི་མིང་གིས་འདོགས་མི་རུང་བར་ཐལ།ཁྱོད་དེ་མ་ཡིན་པའི་ཕྱིར་ན་མ་ཁྱབ་སྟེ།དེའི་རྒྱུན་དང་རྫས་རྒྱུན་ཡིན་པ་ལ་བསམ་ནས་དེའི་མིང་གིས་བཏགས་པའི་ཕྱིར་ཏེ།དཔེར་ན་ས་བོན་རུལ་བ་ལ་ས་བོན
གྱིགྱི་མིང་གིས་བཏགས་པ་བཞིན་ཡིན་པའི་ཕྱིར་ཏེ།མཛོད་འགྲེལོ་ལས།ཉོན་མོངས་ཅན་ཇི་ལྟར་བསམ་གཏན་ཡིན་ཞེ་ན།ལོག་པར་སེམས་པའི་ཕྱིར་ཧ་ཅང་ཐལ་བར་འགྱུར་རོ་ཞེ་ན།མ་ཡིན་ཏེ།དེ་དང་རིགས་མཐུན་པ་ཁོ་ན་ལ་དེའི
མིང་གིས་བཏགས་པའི་ཕྱིར་ཏེ།དཔེར་ན་ས་བོན་རུལ་བ་བཞིན་ནོ།།ཞེས་གསུངས་པའི་ཕྱིར།གཞན་ཡང་།བསམ་གཏན་གྱི་དངོས་གཞི་སྙོམས་འཇུག་ཉོན་མོངས་ཅན་དེ།བསམ་གཏན་གྱི་སྙོམས་འཇུག་མ་ཡིན་པར་ཐལ།
བསམ་གཏན་དང་པོའི་དེ་བསམ་གཏན་དང་པོའི་དེ་མ་ཡིན་པའི་ཕྱིར་ཏེ།གཉིས་པའི་དེ་གཉིས་པའི་དངོས་གཞི་སྙོམས་འཇུག་མ་ཡིན་པ་སོགས་ཡིན་པའི་ཕྱིར།དང་པོ་གྲུབ་སྟེ།དགའ་བ་དེ་ཕན་ཡོན་གྱི་ཡན་ལག་དང་མི་ལྡན་པའི་ཕྱིར།

གཉིས་པ་གྲུབ་སྟེ།ནང་རབ་ཏུ་དང་བ་གཉེན་པོའི་ཡན་ལག་དང་མི་ལྡན་པའི་ཕྱིར།གསུམ་པ་གྲུབ་སྟེ།དྲན་ཤེས་བཞིན་གཉེན་པོའི་ཡན་ལག་དང་མི་ལྡན་པའི་ཕྱིར།བཞི་པ་གྲུབ་སྟེ།དྲན་པ་ཡང་དག
དང་བཏང་སྙོམས་ཡང་དག་གཉེན་པོའི་ཡན་ལག་དང་མི་ལྡན་པའི་ཕྱིར།དེ་སྐད་དུ་ཡང་།མཛོད་ལས།ཉོན་མོངས་ཅན་ལ་དགའ་བ་དེ་དང་།རབ་དང་ཞེས་བཞིན་དྲན་པ་དང་།བཏང་སྙོམས་དྲན་པ་དག་པ་མེད།ཅེས་གསུང
པའི་ཕྱིར།རང་ལུགས་ལ།རྟོག་པར་གྱུར་པའི་བསམ་གཏན་གྱི་དངོས་གཞི་སྙོམས་འཇུག་དེ།བསམ་གཏན་གྱི་སྙོམས་འཇུག་དག་པ་བ་པའི་མཚན་ཉིད།དེ་ལ་དབྱེ་ན།བསམ་གཏན་གྱི་དངོས་གཞི་སྙོམས
འཇུག་དཏམས་པ་ཆ་མཐུན།གནས་པ་ཆ་མཐུན་ཁྱད་པར་ཆ་མཐུན།ངེས་འབྱེད་ཆ་མཐུན་ཏེ་བཞི་ཡོད།རྟོག་པར་གྱུར་པའི་གཟུགས་མེད་ཀྱི་དངོས་གཞི་སྙོམས་འཇུག་དེ།གཟུགས་མེད་ཀྱི་དངོས་གཞི་སྙོམས
འཇུག་དག་པབ་པའི་མཚན་ཉིད།དེ་ལ་དབྱེ་ན།ཐེག་དམན་གྱི་དབང་དུ་བྱས་ན།གཟུགས་མེད་ཀྱི་སྙོམས་འཇུག་ཉམས་པ་ཆ་མཐུན་དང་།གནས་པ་ཆ་མཐུན་གཉིས་ཡོད།ངེས་འབྱེད་ཆ་མཐུན་དང་།ཁྱད་པར
ཆམཐུན་མེད།ཐེག་ཆེན་གྱི་དབང་དུ་བྱས་ན་ཁྱད་པར་ཆ་མཐུན་མ་གཏོགས་གཞན་གསུམ་ཀ་ཡོད་པའི་ཕྱིར།རང་གི་འཇུག་ཐོབ་ས་ཉོན་སྒྲིབ་དུ་གུར་ངེས་ཀྱི་བསམ་གཏན་གྱི་སྙོམས་འཇུག་དག་པ་བ་དེ།བསམ་གཏན

གྱི་སྙོམས་འཇུག་ཉམས་པ་ཆ་མཐུན་གྱི་མཚན་ཉིད།རང་གི་འཇུག་ཐོགས་སུ་རང་སའི་སྙོམས་འཇུག་དག་པ་གཞན་འདྲེན་པར་བྱེད་པའི་བསམ་གཏན་གྱི་སྙོམས་འཇུག་དག་པ་བ་དེ།བསམ་གཏན་གྱི་སྙོམས་འཇུག་གནས
པ་ཆ་མཐུན་གྱི་མཚན་ཉིད།རང་གི་འཇུག་ཐོགས་སུ་རང་གི་གོང་སའི་སྙོམས་འཇུག་དག་པ་བ་གཞན་འདྲེན་པར་བྱེད་པའི་བསམ་གཏན་གྱི་སྙོམས་དག་པ་བ་དེ།བསམ་གཏན་གྱི་སྙོམས་འཇུག་ཁྱད་པར་ཆ་མཐུན་གྱི་མཚན
ཉིད།རང་གི་འཇུག་ཐོགས་སུ་ལམ་ཟག་མེད་གཞན་འདྲེན་པར་བྱེད་པའི་བསམ་གཏན་གྱི་སྙོམས་འཇུག་དག་པ་པ་དེ།བསམ་གཏན་གྱི་སྙོམས་འཇུག་ངེས་འབྱེད་ཆ་མཐུན་གྱི་མཚན་ཉིད།གསུམ་པ་བསམ་གཟུན
ཐོབ་པའི་འབྲས་བུ་བཤད་པ།ལ།འབྲས་བུ་སྐྱེ་བའི་བསམ་གཏན་བཤད་པ་དང་།འབྲས་བུ་སྐྱེ་བའི་གཟུགས་མེད་བཤད་པའོ།།དང་པོ་ནི།སྤྱིར་བསམ་གཏན་གྱི་སྙོམས་འཇུག་དེ།རྒྱུ་སྙོམས་འཇུག་གི་བསམ
གཏན་དངོས་གཞི་སྙོམས་འཇུག་དང་།འབྲས་བུ་སྐྱེ་བའི་དེ་གཉིས་ཡོད་ཅིང་།དང་པོ་དེ་ལ།དེར་གྱུར་པའི་བསམ་གཏན་དང་པོ་ནས་བཞི་པའི་བར་བཞི་ཡོད།གཉིས་པ་ལ་ཡང་དེ་ལྟར་ཡོད་དེ།མཛོད་ལས།བསམ
གཏན་དག་ནི་རྣམ་གཉིས་བཞི།དེར་སྐྱེ་བ་དག་རབ་ཏུ་བཤད།ཅེས་གསུངས་པའི་ཕྱིར།སྐྱེ་བ་གཞན་དུ་རྒྱུ་སྙོམས་འཇུག་གི་བསམ་གཏན་སྒོམ་སྟོབས་ཀྱིས་ཐོབ་པའི་སྐྱེས་ཐོབ་ཀྱི་ཆོས་དེ།འབྲས་བུ་སྐྱེ་བའི་བས

གཏན་གྱི་སྙོམས་འཇུག་གི་མཚན་ཉིད།དེ་ལ་དབྱེ་ན།དེར་གྱུར་པའི་རྒྱུ་མཐུན་གྱི་འབྲས་བུ།རྣམ་སྨིན་གྱི་འབྲས་བུ།བདག་པོའི་འབྲས་བུ་གསུམ་རྣམས་སུ་ཡོད།གཟུགས་ཁམས་པའི་རྒྱུད་ཀྱི་
ཟག་བཅས་སུ་གྱུར་པའི་བསམ་གཏན་གྱི་སྙོམས་འཇུག་དེ།དང་པོའི་མཚན་གཞི།དེའི་རྒྱུད་ཀྱི་ཟག་བཅས་ཉེར་ལེན་གྱི་ཕུང་པོ་ལྔ་པོ་དེ།གཉིས་པའི་མཚན་གཞི།དེའི་གཞཡ་མེད་ཁང་དེ་གསུམ་པའི་མཚན་གཞི།ཡང
དེ་ལ་དབྱེ་ན་བཅུ་བདུན་ཡོད་དེ།འབྲས་བུ་སྐྱེ་བའི་བསམ་གཏན་དང་པོ་གསུམ་པ་དེ་ལ་གསུམ་གསུམ་དང་།བཞི་པ་ལ་བརྒྱད་རྣམ་སུ་ཡོད་པའི་ཕྱིར།མཛོད་ལས།བསམ་གཏན་ནས་ནི་གསུམ་པ་ཡིན།།བཞི་པ
ས་ནི་བརྒྱད་པ་ཡིན།།ཞེས་བ།སུངས་པའི་ཕྱིར།སྐྱེ་བ་གཞན་དུ་གཟུགས་མེད་ཀྱི་སྙོམས་འཇུག་སྒོམ་པ་ལ་བརྟེན་ནས་ཐོབ་པའི་གཟུགས་མེད་ཀྱི་སས་བསྡུས་ཀྱི་སྐྱེས་ཐོབ་ཀྱི་ཆོས་དེ།འབྲས་བུ་སྐྱེ་བའི་གཟུགས
མད་ཀྱི་སྙོམས་འཇུག་གི་མཚན་ཉིད།དེ་ལ་དབྱེ་ན།དེར་གྱུར་པའི་ནམ་མཁའ་མཐའ་ཡས་སོགས་བཞི་ཡོད།དེ་རེ་རེ་ལའང་དབྱེ་ན།རང་ཡིན་པར་གྱུར་པའི་རྒྱུ་མཐུན་གྱི་འབྲས་བུ་དང་།རྣམ་སྨིན་གྱི་འབྲས་བུ་གཉིས་གཉིས
ཡོད།གཟུགས་མེད་རིགས་བཞིའི་གང་ཟག་གི་རྒྱུད་ཀྱི་ཟག་བཅས་སུ་གྱུར་པའི་གཟུགས་མེད་དངོས་གཞི་སྙོམས་འཇུག་རྣམས་ནི།དང་པོའི་མཚན་གཞི།དེའི་རྒྱུད་ཀྱི་ཟག་བཅས་སུ་གྱུར་པའི་མིང་བཞིའི་ཕུང་པོ་དེ་གཉིས་པའི་མཚན

གཞི།གཟུགས་མེད་ནམ་མཁའ་བླ་འོག་གི་ཕྱེ་བའི་གནས་མེད་ཅིང་རྒྱུ་སྙོམས་འཇུག་ཆུང་འབྲིང་ཆེ་གསུམ་བསྒོམ་པ་ལ་བརྟེན་ནས་གཟུགས་མེད་རིགས་བཞིའི་ཕུང་པོ་དམའ་འབྲིང་མཐོ་གསུམ་དང་སྐྱེ་བ་ངན་འབྲིང་བཟང་གསུམ་ཉོན
མོངས་གྲངས་འབྲིང་ཉུང་གསུམ་རིམ་བཞིན་དུ་འགྲུབ་པ་ཡིན་ཏེ།ཀུན་བཏུས་ལས།གཟུགས་མེད་པ་རྣམས་ནི་གནས་གཞན་མེད་པའི་ཕྱིར་སྐྱེ་བ་ཐ་དད་པ་མེད་དོ།།དེས་ན་ཆུང་དང་འབྲིང་དང་ཆེན་པོར་བསྒོམ་པས།སྐྱེ་བ་མཐོ་བ
དང་།དམའ་བ་དང་།ངན་པ་དང་།བཟང་པོར་མངོན་ནོ།།ཞེས་གསུངས་པའི་ཕྱིར།རྒྱུ་སྙེམས་འཇུག་གི་བསམ་གཟུགས་ཀྱི་སྙོམས་འཇུག་རྣམས་ཀྱི་ཆུང་ངུ་དང་འབྲིང་དང་ཆེན་པོ་གསུམ་གྱི་ཁྱད་པར་ཡོད་དེ།གུས་སྦྱོར་དང་རྟགས
སྦྱོར་གང་རུང་གཅིག་མེད་པ་ཆུང་ངུ་དང་།དེ་གཉིས་གང་རུང་གཅིག་ཁོ་ན་ཡོད་པ་འབྲིང་དག་དེ་གཉིས་ག་ཡོད་པ་ཆེན་པོར་འཇོག་པའི་ཕྱིར།།།།བཞི་པ་བསམ་གཟུགས་ཐོབ་པའི་རྟགས་བཤད་པ་ལ།བསམ་གཏན
ཀྱི་ཉེར་བསྡོགས་ཀྱི་སྐབས་སུ་དམིགས་པ་རྣམས་ལ་མཉམ་པར་བཞག་པའི་ཚེ་རང་གི་ལུས་ས་འོག་ཏུ་འཛུལ་བ་ལྟ་བུ་འམ།དེ་དང་མཐུན་པའི་རྟགས་བྱུང་བ་ན་བསམ་གཏན་གྱི་དངོས་གཞི་སྙོམས་འཇུག་ཐོབ་པའི་རྟགས་དང་།
གཟུགས་མེད་ཀྱི་ཉེར་བསྡོགས་ཀྱི་སྐབས་སུ་གཟུགས་མེད་ཀྱི་དམིགས་པ་རྣམས་ལ་མཉམ་པར་བཞག་པའི་ཚེ།རང་གི་ལུས་ནམ་མཁའ་ལ་འཕུར་བའམ།དེ་དང་མཐུན་པའི་རྟགས་བྱུང་བ་ན་གཟུགས་མེད་ཀྱི་དངོས་གཞི་སྙོམས

འཇུག་ཐོབ་པ་ཡིན་ཏེ།ཉན་ས་ལས།དེ་ལ་བསམ་གཏན་རྣམས་ལ་སྙོམས་པར་འཇུག་པའི་ཚེ་ན་ནི་ལུས་སའི་འོག་ཏུ་བྱིང་བར་སྣང་བ་ལྟ་བུའི་རྟགས་བྱུང་ངོ་།།གཟུགས་མེད་པ་དག་ལ་སྙོམས་པར་འཇུག་པའི་ཚེ་ན་ནི་ལུས
ནམ་མཁའ་ལ་འཕུར་བ་ལྟ་བུར་སྣང་བའི་རྟགས་འབྱུང་སྟེ།ཞེས་གསུངས་པའི་ཕྱིར།།།།ལྔ་པ་བསམ་གཟུགས་ཐོབ་པ་པོའི་རྟེན་གྱི་གང་ཟག་བཤད་པ་ལ།མངོན་པ་མཛོད་ཀྱི་གནས་གསུམ་པ་བཞིན་ནོ།།དེ་ལྟར་གསུང་རབ་མ
ལུས་གཅིག་ཅར་དུ།།མ་འདྲེས་གསལ་བར་ཤར་བའི་མེ་ལོང་འདི།།ཆོས་ཀྱི་འབྱུང་གནས་ཆོས་རྒྱལ་ཆེན་པོ་དེའི།།གསུང་གི་བདུད་རྩིའི་མེ་ལོང་ངོས་སུ་ཤར།།ཨེ་མ་ཕུལ་བྱུང་ངོ་མཆེར་གནས་འདི་ལ།།དང་བའི་སེམས་ཀྱི་ཡང་ཡང་འབད་པ
བྱོས།གནམ་སྐྱོང་ལུག་ལོ་བཞི་བཅུ་པའི་ཆུ་སྟོང་ཟླ་བའི་ཆོས་བཞིར་སྤར་དུ་སྒྲུབ་པའི་དགེ་བ་འདིས་ཀྱང་བསྟན་པ་རིན་པོ་ཆེ་ར་ཞིང་རྒྱས་ལ་ཡུན་རིང་དུ་གནས་པར་གྱུར་ཅིག།མངྒ་ལཾ།ཤུ་བྷ་མ།